ระเบียบกรุงเทพมหานครระเบียบกรุงเทพมหานครว่าด้วยการใช้การบำรุง และการดูแลรักษาพื้นที่ท้องสนามหลวงพ.ศ. ๒๕๕๕[๑] โดยที่กรุงเทพมหานครเห็นว่าท้องสนามหลวงเป็นสถานที่สำคัญทางประวัติศาสตร์ซึ่งใช้เป็นสถานที่สำหรับการจัดงานพระราชพิธี งานรัฐพิธีและงานที่พระมหากษัตริย์ทรงพระกรุณาโปรดเกล้าฯให้จัดขึ้นประกอบกับได้รับการจดทะเบียนเป็นโบราณสถานตามกฎหมายว่าด้วยโบราณสถานโบราณวัตถุ ศิลปวัตถุ และพิพิธภัณฑสถานแห่งชาติและตั้งอยู่ใกล้สถานที่สำคัญของชาติ คือ วัดพระศรีรัตนศาสดาราม พระบรมมหาราชวังและศาลหลักเมือง จึงสมควรต้องมีระเบียบกรุงเทพมหานคร ว่าด้วยการใช้การบำรุงและการดูแลรักษาพื้นที่ท้องสนามหลวงไว้เป็นการเฉพาะอาศัยอำนาจตามความในมาตรา ๔๙ และมาตรา ๘๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่าระเบียบกรุงเทพมหานคร ว่าด้วยการใช้ การบำรุงและการดูแลรักษาพื้นที่ท้องสนามหลวง พ.ศ. ๒๕๕๕ข้อ ๒ ระเบียบนี้ให้ใช้บังคับตั้งแต่วันที่ ๑กันยายน ๒๕๕๕ เป็นต้นไปข้อ ๓ ให้ยกเลิก(๑) ระเบียบกรุงเทพมหานคร ว่าด้วยวิธีปฏิบัติเกี่ยวกับการขอใช้พื้นที่ท้องสนามหลวงเพื่อการจัดกิจกรรมพ.ศ. ๒๕๔๓(๒) ระเบียบกรุงเทพมหานคร ว่าด้วยวิธีปฏิบัติเกี่ยวกับการขอใช้พื้นที่ท้องสนามหลวงเพื่อการจัดกิจกรรม(ฉบับที่ ๒) พ.ศ. ๒๕๕๐บรรดาระเบียบ ข้อบังคับประกาศหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้พื้นที่ท้องสนามหลวง หมายความว่าพื้นที่ท้องสนามหลวงทั้งหมดซึ่งประกอบด้วยบริเวณที่เป็นพื้นที่แข็งและบริเวณที่เป็นสนามหญ้าพื้นที่แข็ง หมายความว่าพื้นคอนกรีต พื้นกระเบื้องทางเท้า และพื้นที่ประเภทอื่นที่มีลักษณะเดียวกันในพื้นที่ท้องสนามหลวงหน่วยงานของรัฐ หมายความว่ากระทรวง ทบวง กรมหรือส่วนราชการที่เรียกชื่ออย่างอื่นที่มีฐานะเทียบเท่ากรมราชการส่วนภูมิภาค ราชการส่วนท้องถิ่น และองค์กรอิสระตามรัฐธรรมนูญงานพระราชพิธี หมายความว่างานที่พระบาทสมเด็จพระเจ้าอยู่หัวทรงพระกรุณาโปรดเกล้าฯ กำหนดไว้เป็นประจำตามราชประเพณีซึ่งจะเสด็จพระราชดำเนินไปทรงประกอบพิธีและก่อนถึงงานพระราชพิธีจะทรงพระกรุณาโปรดเกล้าฯ ให้มีหมายกำหนดการพระราชพิธีนั้นงานรัฐพิธี หมายความว่างานที่รัฐบาลกราบบังคมทูลขอพระมหากรุณาให้ทรงรับไว้เป็นงานรัฐพิธีมีหมายกำหนดการที่กำหนดไว้เป็นประจำซึ่งพระบาทสมเด็จพระเจ้าอยู่หัวจะเสด็จพระราชดำเนินไปทรงเป็นประธานหรือทรงพระกรุณาโปรดเกล้าฯให้มีผู้แทนพระองค์เสด็จพระราชดำเนินไปทรงเป็นประธานงาน หมายความถึงงานหรือกิจกรรมที่กำหนดตามข้อ๗เจ้าหน้าที่ หมายความว่าเจ้าหน้าที่ของสำนักงานเขตพระนคร สำนักสิ่งแวดล้อมและสำนักการโยธาตามที่หัวหน้าหน่วยงานมอบหมายและเจ้าหน้าที่ในสังกัดกรุงเทพมหานครที่ปลัดกรุงเทพมหานครมีคำสั่งให้รับผิดชอบดูแลรักษาพื้นที่ท้องสนามหลวงผู้รับผิดชอบจัดงาน หมายความว่าผู้รับผิดชอบจัดงานตามข้อ ๗.๑ และข้อ ๗.๒ และผู้ได้รับอนุญาตให้จัดงานตามข้อ ๗.๓และข้อ ๗.๔ข้อ ๕ ให้ปลัดกรุงเทพมหานครรักษาการตามระเบียบนี้โดยให้มีอำนาจวินิจฉัยสั่งการและออกคำสั่ง เพื่อปฏิบัติการให้เป็นไปตามระเบียบนี้หมวด ๑การใช้พื้นที่ท้องสนามหลวง ข้อ ๖ พื้นที่ท้องสนามหลวงเปิดให้ประชาชนทั่วไปใช้เพื่อการพักผ่อนหย่อนใจ และการออกกำลังกายตามวันเวลาที่เจ้าพนักงานท้องถิ่นกรุงเทพมหานครประกาศกำหนดตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมืองโดยเจ้าพนักงานท้องถิ่นกรุงเทพมหานครอาจประกาศกำหนดเงื่อนไขการใช้พื้นที่ซึ่งอาจรวมถึงการห้ามเล่นกีฬาบางชนิดหรือบางประเภทการห้ามนำสัตว์หรือสิ่งของบางชนิดหรือบางประเภทเข้ามาในพื้นที่สนามหลวงและการไม่ก่อให้เกิดความเดือดร้อนรำคาญแก่ผู้อื่นเกินสมควรตามวิสัยและพฤติการณ์ข้อ ๗ ให้ใช้พื้นที่ท้องสนามหลวงเพื่อการจัดงานดังต่อไปนี้๗.๑ งานพระราชพิธี๗.๒ งานรัฐพิธี๗.๓ งานประเพณีสำคัญของชาติโดยหน่วยงานของรัฐ๗.๔ การจัดการแข่งขันกีฬาไทยประจำปีข้อ ๘ การจัดงานตามข้อ๗ ผู้รับผิดชอบจัดงานต้องปฏิบัติตามหลักเกณฑ์ ดังนี้๘.๑ จัดงานในพื้นที่ที่กำหนด ตามหลักเกณฑ์และเงื่อนไขที่ตกลงไว้กับกรุงเทพมหานครหรือตามที่ได้รับอนุญาตแล้วแต่กรณี๘.๒ ควบคุมและดูแลบริเวณงานให้มีความสะอาดอยู่เสมอไม่มีการทิ้งสิ่งปฏิกูลหรือมูลฝอยไม่มีการเล่นการพนันหรือกระทำการขัดต่อกฎหมายหรือขัดต่อความสงบเรียบร้อยหรือวัฒนธรรมประเพณีไทย๘.๓ ควบคุมดูแลมิให้มีการแสดงกิจกรรมหรือข้อความหรือการกระทำด้วยประการใดที่ไม่เหมาะสมขัดกฎหมาย หรือในลักษณะเป็นการดูหมิ่นชาติศาสนาหรือสถาบันพระมหากษัตริย์ไทยหรือของประเทศอื่นรวมทั้งต้องไม่ขัดต่อความสงบเรียบร้อยหรือศีลธรรมอันดีและประเพณีไทย๘.๔ ไม่จัดงานหรือกิจกรรมที่มีผลประโยชน์ทางการค้า ธุรกิจหรือการพาณิชย์ รวมทั้งไม่มีการจำหน่ายสินค้าหรือบริการเว้นแต่การโฆษณาของผู้สนับสนุนหลักต้องได้รับอนุญาตจากผู้อำนวยการเขตพระนครก่อนดำเนินการ๘.๕ห้ามผู้รับผิดชอบจัดงานอนุญาตให้บุคคลอื่นใช้พื้นที่ทั้งหมดหรือบางส่วนในงานโดยมีค่าตอบแทน๘.๖ ต้องไม่มีการขูด การขุด การขีดเขียนการพ่นสีหรือทำให้ปรากฏด้วยข้อความหรือภาพหรือสัญลักษณ์หรือก่อให้เกิดความเสียหายใดแก่ต้นไม้หรือสิ่งปลูกสร้างของกรุงเทพมหานครหรือของราชการในบริเวณพื้นที่ท้องสนามหลวงเว้นแต่กรณีการจัดงานตามข้อ ๗.๑ และข้อ ๗.๒ ที่ผู้รับผิดชอบจัดงานตกลงไว้กับกรุงเทพมหานครก่อนดำเนินการ๘.๗ ไม่มีวัตถุประสงค์ทางการเมืองไม่ว่าด้วยประการใดและไม่ว่าทางตรงหรือทางอ้อม๘.๘ให้ความร่วมมือและอำนวยความสะดวกแก่เจ้าหน้าที่ในการเข้าไปตรวจสอบพื้นที่บริเวณที่จัดงานตลอดเวลาทั้งก่อนการจัดงาน ระหว่างการจัดงาน หลังการจัดงานและในเวลาการดำเนินการปรับปรุงสภาพพื้นที่หลังจัดงานโดยผู้รับผิดชอบจัดงานต้องปฏิบัติตามคำแนะนำของเจ้าหน้าที่อย่างเคร่งครัด๘.๙ในกรณีที่เกิดความเสียหายต่อส่วนหนึ่งส่วนใดของพื้นที่ท้องสนามหลวงหรือสิ่งปลูกสร้างหรืออุปกรณ์ของกรุงเทพมหานครหรือของราชการผู้รับผิดชอบจัดงานต้องดำเนินการแก้ไขหรือปรับปรุงทรัพย์สินที่เสียหายนั้นทันที๘.๑๐ ปฏิบัติตามหลักเกณฑ์และเงื่อนไขตามระเบียบนี้รวมทั้งหลักเกณฑ์และเงื่อนไขอื่นตามที่กรุงเทพมหานครหรือผู้อำนวยการเขตพระนครกำหนดเพิ่มเติมหมวด ๒การอนุญาตและการวางหลักประกัน ข้อ ๙ การขออนุญาตใช้พื้นที่ท้องสนามหลวงตามข้อ๗.๓ และข้อ ๗.๔ ให้เป็นไปตามหลักเกณฑ์ และเงื่อนไข ดังนี้๙.๑ผู้ขออนุญาตต้องยื่นคำขอต่อสำนักงานเขตพระนครล่วงหน้าก่อนวันจัดงานไม่น้อยกว่า ๓๐วัน โดยแนบแผนผังและรายละเอียดที่เกี่ยวข้องกับการจัดงานตามที่สำนักงานเขตพระนครกำหนด๙.๒ให้ผู้อำนวยการเขตพระนครเป็นผู้มีอำนาจสั่งอนุญาตหรือไม่อนุญาตการขอใช้พื้นที่ท้องสนามหลวงได้ไม่เกิน ๕ วันกรณีการขออนุญาตจัดงานเกินกว่า ๕ วันให้ผู้อำนวยการเขตพระนครเสนอขอความเห็นจากปลัดกรุงเทพมหานครก่อนแล้วจึงพิจารณาอนุญาตกรณีการขออนุญาตดังกล่าว มีการขอใช้พื้นที่สนามหญ้าด้วยให้ผู้อำนวยการเขตพระนครขอความเห็นชอบจากสำนักสิ่งแวดล้อมก่อนการพิจารณาอนุญาตโดยจะมีการอนุญาตให้ใช้บริเวณที่เป็นพื้นที่สนามหญ้าได้เพียงบางส่วนเท่านั้น๙.๓ ให้ผู้อำนวยการเขตพระนครกำหนดหลักเกณฑ์และเงื่อนไขอื่นใดในการอนุญาตเพิ่มเติมจากข้อ๘ ได้๙.๔ กรุงเทพมหานครอาจยกเลิกการอนุญาตได้ เมื่อพบหรือเห็นว่ามีการกระทำผิดระเบียบนี้หรือผิดไปจากเงื่อนไขในการอนุญาตหรือผู้ขออนุญาตไม่ได้ระบุข้อเท็จจริงโดยครบถ้วนในการขออนุญาตหรือเมื่อเจ้าหน้าที่ได้มีคำสั่งให้ดำเนินการใดแล้วผู้รับผิดชอบจัดงานไม่ปฏิบัติตามโดยไม่มีเหตุผลอันสมควรหรือเมื่อมีเหตุผลและความจำเป็นของราชการอันมิอาจหลีกเลี่ยงได้โดยให้ผู้อำนวยการเขตพระนครเป็นผู้ออกคำสั่งยกเลิกการอนุญาต๙.๕ ผู้ได้รับอนุญาตรายใดที่เคยได้รับอนุญาตให้จัดงานตามข้อ ๗ แล้วและค้างชำระค่าเสียหายหรือค่าใช้จ่ายให้กรุงเทพมหานครจะไม่ได้รับอนุญาตให้จัดงานในพื้นที่ท้องสนามหลวงอีกจนกว่าจะได้ชำระค่าเสียหายหรือค่าใช้จ่ายที่ค้างชำระนั้นแล้วข้อ ๑๐ ผู้ขออนุญาตตามข้อ๗.๓ และข้อ ๗.๔ ต้องวางหลักประกันเพื่อชดใช้ค่าเสียหายหรือค่าใช้จ่ายอันอาจเกิดขึ้นจากการใช้พื้นที่ท้องสนามหลวงดังนี้๑๐.๑ กรณีการขออนุญาตใช้บริเวณที่เป็นพื้นที่แข็งต้องวางหลักประกันจำนวน ๕๐๐,๐๐๐ บาท (ห้าแสนบาทถ้วน)๑๐.๒กรณีการขออนุญาตใช้บริเวณที่เป็นพื้นที่แข็งและบริเวณที่เป็นพื้นที่สนามหญ้าด้วยต้องวางหลักประกันจำนวน๑,๐๐๐,๐๐๐ บาท (หนึ่งล้านบาทถ้วน)หลักประกันดังกล่าวอาจใช้เงินสด หรือเช็คเงินสดหรือหนังสือค้ำประกันของธนาคารภายในประเทศตามแบบที่ผู้อำนวยการเขตพระนครกำหนดหรือพันธบัตรรัฐบาลไทย โดยผู้ขออนุญาตต้องนำหลักประกันวางไว้ให้สำนักงานเขตพระนครก่อนการจัดงานไม่น้อยกว่า๗ วันทำการ และจะเข้าพื้นที่ได้หลังจากมีการวางหลักประกันแล้วเท่านั้นข้อ ๑๑ ในกรณีที่การอนุญาตสิ้นสุดลงไม่ว่าด้วยเหตุใดผู้รับผิดชอบจัดงานต้องจัดเก็บและขนย้ายวัสดุอุปกรณ์ออกจากพื้นที่ท้องสนามหลวงและทำความสะอาด รวมทั้งดำเนินการให้พื้นที่ท้องสนามหลวงหรือสิ่งปลูกสร้างหรืออุปกรณ์ของกรุงเทพมหานครหรือราชการกลับคืนสู่สภาพเดิมก่อนการจัดงานภายในกำหนดเวลาตามเงื่อนไขการอนุญาต แต่ทั้งนี้ ต้องไม่เกิน ๗ วันนับแต่วันสิ้นสุดการอนุญาตโดยการดำเนินการดังกล่าวให้เป็นไปตามที่เจ้าหน้าที่กำหนด ในกรณีที่ผู้รับผิดชอบจัดงานทำความสะอาดพื้นที่ท้องสนามหลวงไม่เรียบร้อยและเจ้าหน้าที่ของกรุงเทพมหานครต้องเป็นผู้ดำเนินการให้ผู้รับผิดชอบจัดงานต้องรับผิดชอบออกค่าใช้จ่ายในการดำเนินการตามกฎหมายและระเบียบของราชการหากมีความเสียหายเกิดขึ้นและผู้รับผิดชอบจัดงานไม่สามารถดำเนินการแก้ไขหรือปรับปรุงทรัพย์สินที่เสียหายหรือพื้นที่ท้องสนามหลวงให้ดีดังเดิมในกำหนดเวลาตามวรรคหนึ่งหรือผู้รับผิดชอบจัดงานไม่ยินยอมชำระค่าใช้จ่ายที่เจ้าหน้าที่กรุงเทพมหานครต้องเป็นผู้ดำเนินการเองด้วยประการใดหรือมีค่าใช้จ่ายอื่นใดที่ผู้รับผิดชอบจัดงานค้างชำระต่อกรุงเทพมหานครและผู้อำนวยการเขตพระนครได้มีหนังสือแจ้งเตือนให้ดำเนินการหรือให้ชำระแล้วแต่ผู้รับผิดชอบจัดงานไม่ดำเนินการในกำหนดให้ผู้อำนวยการเขตพระนครนำหลักประกันที่ผู้รับผิดชอบจัดงานวางไว้ตามข้อ๑๐ มาชำระเป็นค่าเสียหายหรือค่าใช้จ่ายที่ค้างชำระดังกล่าวโดยทันทีและหากหลักประกันที่วางไว้ไม่เพียงพอผู้รับผิดชอบจัดงานต้องรับผิดชอบชดใช้จนครบหมวด ๓การบำรุงและการดูแลรักษาพื้นที่ท้องสนามหลวง ข้อ ๑๒ ให้เจ้าหน้าที่ดำเนินการตรวจตราดูแลพื้นที่ท้องสนามหลวงโดยสม่ำเสมอโดยให้สำนักงานเขตพระนครเป็นหน่วยงานหลักในการดำเนินการหากพบเห็นการกระทำใดฝ่าฝืนกฎหมายและหรือฝ่าฝืนระเบียบนี้ให้ตักเตือนผู้นั้นและดำเนินการที่จำเป็นเพื่อไม่ให้มีการกระทำดังกล่าวให้สำนักสิ่งแวดล้อมและสำนักการโยธาให้ความร่วมมือในการดำเนินการปรับปรุงและการดูแลรักษาพื้นที่ท้องสนามหลวงในส่วนที่เกี่ยวข้องให้อยู่ในสภาพดีอยู่เสมอรวมทั้งการตรวจสอบสภาพและการประเมินความเสียหายของพื้นที่ท้องสนามหลวงสิ่งปลูกสร้าง และอุปกรณ์ของกรุงเทพมหานคร ในกรณีที่มีการใช้งานตามข้อ ๗ข้อ ๑๓ กรณีที่จะต้องมีการดำเนินการตามกฎหมายให้สำนักงานเขตพระนครเป็นหน่วยงานรับผิดชอบโดยให้หน่วยงานและส่วนราชการของกรุงเทพมหานครให้ความร่วมมือในการดำเนินการกับสำนักงานเขตพระนครหมวด ๔เบ็ดเตล็ด ข้อ ๑๔ กรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ให้สำนักงานเขตพระนคร สำนักสิ่งแวดล้อม และสำนักการโยธาร่วมกันพิจารณาเสนอผู้ว่าราชการกรุงเทพมหานครเพื่อพิจารณาสั่งการเป็นกรณีๆ ไปประกาศณ วันที่ ๓๑ สิงหาคม พ.ศ. ๒๕๕๕หม่อมราชวงศ์สุขุมพันธุ์บริพัตรผู้ว่าราชการกรุงเทพมหานครปริยานุช/ผู้จัดทำ๒๘ พฤศจิกายน๒๕๕๕ณัฐพร/ผู้ตรวจ๒๘ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๘๐ ง/หน้า ๔/๒๖ พฤศจิกายน ๒๕๕๕